Kontakt din egen læge først

Årsagen til den nye "drive-in" er, at der er kommet ændrede retningslinjer fra Sundhedsstyrelsen, der betyder, at man også skal undersøge folk, der ikke har feber, som det ellers hidtil har heddet sig.

- Man har nu data fra de folk, der blev syge i Kina, og det viste sig, at kun halvdelen af dem, der blev indlagt, også havde feber, siger Lars Østergaard.

På trods af den nye testmulighed, skal man stadig henvende sig til sin praktiserende læge telefonisk først, og så kan vedkommende som så kan book en tid i køen til én.

- Du skal ringe til din læge, hvis du har nogle symptomer fra luftvejene – altså noget snue, hoste eller muskelømhed. Du skal samtidig have været i et af de områder, hvor der sker smittespredning, eller have været sammen med nogen fra de lande, der er syge, siger den ledende overlæge.

Udenrigsministeriet har i løbet af de seneste uger ændret rejsevejledning for en række lande og fraråder alle ikke-nødvendige rejser til fire regioner i det nordlige Italien, i Kina, Iran og store dele af Sydkorea.

Alle rejser til den kinesiske Hubei-provins, hvor de første tilfælde af smittetilfælde med coronavirus blev konstateret, frarådes fuldstændig.

Og senest ændrede Udenrigsministeriet torsdag aften deres rejsevejledninger, så danskere skal være ekstra forsigtige, når de rejser til Tyskland, Spanien, Østrig og Frankrig.